open-index/open-wikipedia-markdown huggingface dataset:
Obrestad fyr

**Obrestad fyr** ligger på Obrestad i Hå kommune i Rogaland. Fyret ble åpnet i 1873. I de 30 første årene fyret var i drift var lyskilden enkel oljebrenner med veke. I 1902 ble den skiftet ut med en petroleumsglødebrenner som gav et langt sterkere lys. I 1916 ble fyret elektrifisert, det ble da også montert tåkesignal på fyret. 

Under andre verdenskrig var fyret en del av tyskernes forsvarsanlegg, og det ble bygd et utkikkstårn på bygningen, rundt området ble det også bygd bomberom. I årene 1949 og 1950 ble det bygd en ny fyrvokterbolig, samtidig ble fyret modernisert. I 1991 ble fyret automatisert og avfolket. I 1998 ble det fredet etter lov om kulturminner. 
Fyret ligger ca. en kilometer sør for Hå gamle prestegard.

## Referanser


## Eksterne lenker
*
Jugoslavias tidslinje

**Jugoslavias tidslinje**

Her følger de viktigste datoene i Jugoslavias historie.

* 1. desember 1918: Kongeriket av serbere, kroater og slovenere blir proklamert av Aleksandar I av Jugoslavia.
* 28. juni 1921: Grunnloven blir vedtatt og etablerer et ensartet monarki.
* 16. august 1921: Aleksandar I av Jugoslavia blir kronet til konge etter at hans far Petar I av Jugoslavia dør.
* 20. juni 1928: Puniša Račić skyter Stjepan Radić under et møte i det jugoslaviske parlamentet. Radić dør flere måneder senere av skadene. Dette skaper enorme problemer og spliden mellom serbere og kroater er store.
* 6. januar 1929: Kong Aleksandar I avskaffer grunnloven og innfører diktatur.
* 9. oktober 1934: Kong Aleksandar I blir skutt og drept av Vlado Chernosemski under et statsbesøk i Marseille, Frankrike. Fordi den rettmessige arvtageren til tronen, Petar II av Jugoslavia, kun er 11 år på dette tidspunktet overtar Prins Paul (fetter av Kong Aleksander I) som regent.
* 25. mars 1941: Prins Paul gir etter for fascistisk press og underskriver Tripartite-pakten i Wien.
* 27. mars 1941: Hærgeneral Dušan Simović gjennomfører et statskupp og arresterer Wien-delegasjonen. Alle blir sendt i eksil, inkludert Prins Paul. Han overgir makten til Kong Petar II som blir Jugoslavias siste konge.
* 31. januar 1946: Den føderale folkerepublikken Jugoslavia blir opprettet med Tito som statsminister. Kongeriket er offisielt oppløst.
* 1948: Tito bryter offisielt med Stalin og Russland. Samtidig utvikler han en egen form for sosialisme, senere kjent som titoisme.
* 7. april 1969: bytter nasjonen offisielt navnet til Den sosialistiske føderale republikken Jugoslavia og Tito blir utnevnt til «President for livet».
* 1974: en ny grunnlov blir vedtatt. Denne gir flere rettigheter til de individuelle republikkene og provinser. Ifølge denne grunnloven kunne republikkene ta flere avgjørelser selv, deriblant løsrivelse fra føderasjonen.
* 4. mai 1980: Tito dør, og et nytt lederskap basert på rotasjonsprinsippet blir etablert.
* 1989: På slutten av året når inflasjonen 2000 %. Slobodan Milošević begynner sitt nasjonalistiske fremstøt.
* 1990: Slobodan Milošević gjennomfører store endringer for å gjeninnføre et sentralstyre fra Beograd og går bort fra grunnloven fra 1974.
* 25. juni 1991: Kroatia og Slovenia erklærer selvstendighet. Jugoslavia-krigene starter.
* 5. april 1992: Bosnia-Hercegovina erklærer selvstendighet.
* 28. april 1992: Den føderale republikken Jugoslavia opprettes. Består kun av republikkene Serbia og Montenegro.
* 4. februar 2003: Den føderale republikken Jugoslavia opphører og Serbia og Montenegro går over i en løsere union. Jugoslavia opphører å eksistere.
Børsvatnet naturreservat

**Børsvatnet naturreservat** ligger i Narvik kommune i Nordland. Naturreservatet består av lia på nordøstsiden av Børsvatnet innenfor Ørntuvneset. Området har et areal på 4129 dekar. Det er vernet for å bevare et område med urørt og svært produktiv gråor-bjørkeskog med høgstauder og storbregner.

## Referanser
Brødrene Dal og professor Drøvels hemmelighet

***Professor Drøvels hemmelighet***  er en norsk komi- og eventyrserie fra 1979 og den første av totalt fire serier om brødrene Dal. Brødrene bestemmer seg for å gjøre et forsøk på å finne professor Drøvel, som forsvant under en ekspedisjon. De legger avgårde opp Overfloden i kanoen Elvegris. På veien skjer det mange merkelige og uforklarlige ting, i form av sketsjer som stort sett ikke har noe med ekspedisjonen å gjøre, men som er typiske KLM-sketsjer.

Serien hadde premiere på NRK den 27. januar 1979 og ble sendt i som en del av repertoaret til den nystartede barne- og ungdomsserien *[[Halvsju]]*.

Regissører var Eivind Aaeng.

Sluttvignettmusikken er The Eye of the Wendor av Mandalaband.

## Rolleliste

## Innspilling
Serien ble tatt opp på en 200 meter lang strekning av Sørkedalselva i Sørkedalen i Oslo.

## Bak kamera
* Regi: Eivind Aaeng
* Lyd: Jens Haftorn
* Kamera: Leif Erik Bye
* Klipp: Knut Hansen
* Produksjonsleder: Svein Toreg
* Produksjonsassistent: Sidsel Udnæs 
* Rekvisitter: Terje Johannesen, Gunnar Andersen
* Kostyme: Beate Berntsen, Lisbeth Molde
* Sminke: Wenche Johansen
* Scenograf: Kjell Haldaas
* Innspillingsleder: Helen Perzon

## Referanser


## Eksterne lenker
* ''Brødrene Dal og professor Drøvels hemmelighet''  på NRK Nett-TV
*
Petar I av Jugoslavia

**Petar Karađorđević** (*Kong Petar I*, serbisk:*Краљ Петар I Карађорђевић*) (født , død 16. august 1921) var Serbias første konstitusjonelle monark etter det militære kuppet i 1903 som førte til at Obrenović-familien ble kastet fra tronen. Nikola Pašić var hans statsminister.

## Referanser
Børvatnet naturreservat

**Børvatnet naturreservat** ligger ved Børvatnet i Bodø kommune i Nordland. Naturreservatet er på 588 dekar. Området er vernet for å bevare den nest største kjente mariskoforekomsten i Norge.

## Referanser
Craig Lindfield

**Craig Lindfield** (født 7. september 1988 i Wirrall) er en  fotballspiller som spiller for Liverpool FC.

## Klubbfotball
### Liverpool
Han var en del av juniorlaget til Liverpool som vant FA Youth Cup i 2006, hans posisjon er angriper og han lagde 7 mål i FA Youth Cup den sesongen.

Sommeren 2006 ble han tatt opp til reservelaget til Liverpool fra akademiet. Han gjorde sin A-lags debut i en treningskamp mot Crewe Alexandra der han scoret kampens eneste mål.

Lindfield har sammen med fire andre av spillerne på laget som vant FA Youth Cup våren 2007 fått forlenget sine kontrakter med klubben til sommeren 2010

#### Utlån
Lindfield ble lånt ut til Notts County F.C. i sesongen 2007 og så til Chester City F.C. i 2008. Han ble så lånt til League Two-klubben Bournemouth frem til 20. september 2008.

## Landslagsspill
Sammen med vennene og lagkameraetene Paul Anderson og Adam Hammill ble han tatt ut på det engelske U19-landslaget i 2006.

## Meritter
**[[Liverpool FC]]**
* FA Youth-cup 2006, 2007

## Referanser


## Eksterne lenker
* 
* Liverpool.no om Lindfield
Polo

**Polo** (, *chōwgān*) er en lagsport som spilles hvor spillerne rir på hester og målet er å score mål mot et annet lag. Spillerne scorer mål ved å slå en ball gjennom motsatt lags mål ved hjelp av en lang kølle. Hvert lag består av fire spillere med deres hester, innendørs består hvert lag av tre spillere. Spillet pågår i perioder på syv minutter, kalt «chukkas». Et spill har vanligvis seks «chukka», men kan og bestå av fire eller åtte «chukka».

Polo er et gammelt spill, og det er mulig det oppsto i Iran for 2500 år siden. Britene tok opp polo på midten av 1800-tallet, det var en typisk sport for overklassen og offiserer. 

I dag spilles polo i over 77 land. Argentina har avlet frem en egen hesterase, spesielt egnet for polo, Raza Polo Argentino. Polo var med på det olympiske programmet under fem sommer-OL, første gang i 1900 i Paris og siste gang var i 1936 i Berlin.

## Eksterne lenker
* 
* Argentina Polo Association (engelsk)
* En av de beste nettstedene om polo (engelsk)
* BBC: Polo kommer hjem til Iran (engelsk)
* Federation of International Polo (engelsk)
* The Hurlingham Polo Association (HPA) Organisasjonen som styrer polo i Storbritannia, Irland, og mange andre land. (engelsk)
* Canadian Polo Association (engelsk)
* United States Polo Association (engelsk)
* National Polo Museum and Hall of Fame, USA (engelsk)
* Polo slik det spilles i Manipur (engelsk)
Dillern-Ørnes naturreservat

**Dillern-Ørnes naturreservat** ligger i ei sørvendt li mellom gårdene Dillra og Saura sørvest på Handnesøya i Nesna kommune i Nordland.  

Naturreservatet har et totalt areal på 445 dekar, hvorav 421 daa utgjør lauv- og barskog.

Formålet med vernet er å bevare en av Norges største og nordligste forekomst av hassel. Det er det nordligste kjente stedet hvor urten skogbingel forekommer, og en av de nordligste forekomstene for vårerteknapp. Floraen omfatter ellers gråor, selje, osp, rogn, alm, gran og sitkagran. 

## Se også
*Hammerø naturreservat sør for Hammarøyfjellet
*Husbymarka naturreservat på Tomma

## Referanser




## Eksterne lenker
* Lovdata: Verneforskrifter for naturreservatet
Holger Nielsens metode

**Holger Nielsens metode** er en foreldet metode for å gi kunstig åndedrett, oppfunnet av den danske offiseren Holger Nielsen i 1932.

**''NB!** Holger Nielsens metode anses ikke lengre som en forsvarlig måte for å gi kunstig åndedrett. I akutte tilfeller anbefales i dag hjerte-lunge-redning*.

== Fremgangsmåte ==
# Legg pasienten på magen. Løft opp under magen og rist pasienten for å drenere vann fra lungene.
# Legg pasientens hender lagt oppå hverandre under pasientens panne. Nese og munn må ligge fri fra underlaget.
# Stå på ene kneet med kneet ved pasientens hode, slik at du ser rett mot pasientens føtter. Legg begge hendene med sprikende fingre på pasientens rygg slik at tommelfingrene vender mot ryggraden og håndflatene hviler på pasientens skulderblader. Hold armene strake.
# Len deg lett framover med kroppsvekten mot pasientens rygg inntil armene står loddrett. Hold slik i tre sekunder.
# Len kroppen bakover igjen, og før samtidig hendene over til midt på pasientens overarmer og trekk pasientens armer oppover til albuene er ca. 5–10 cm fra underlaget. Hold dine egne armer strake hele tiden. Pass på å ikke løfte pasientens hode, og at du ikke drar bort hendene som ligger som støtte for hodet.
# Legg pasientens armer forsiktig ned igjen, og gå tilbake til utgangsstillingen i punkt 3. Gjenta manøveren ca. åtte ganger i minuttet.

== Kilder ==
* *Om kunstig åndedrett'', av Jan Sommerfelt Pettersen. Høgskulen i Volda 1997.
Huset Obrenović

**Huset Obrenović** er et serbisk dynasti som konkurrerte med Huset Karađorđević om makten i Serbia. Opphavet til dynastiet var Miloš Obrenović. Miloš Obrenović var fyrste av Serbia fra 1815 til 1839, da han abdiserte til fordel for sin sønn Milan Obrenović. Men Milan Obrenović døde etter kun 25 dager og ble etterfulgt av sin bror Mihajlo Obrenović. I 1842 overtok rivalene Karađorđević da Aleksandar Karađorđević kom til makten. I 1858 regjerte Miloš Obrenović igjen, men døde etter kun 2 år. Også han ble etterfulgt av en tidligere fyrste, Mihajlo Obrenović, som satt ved makten til han ble myrdet av ukjente gjerningsmenn i en park i Beograd. Hans etterfølger ble Milan Obrenović IV. Han tok tittelen Kong Milan I i 1882. Han ble etterfulgt av Aleksander Obrenović som kom til makten i 1889. Han ble i 1903 myrdet under et statskupp som førte Karađorđević-familien tilbake til makten.

## Referanser


## Eksterne lenker
*
Drevjaleira naturreservat

**Drevjaleira naturreservat** ligger i utløpet av elva Drevjo i Vefsn kommune i Nordland. Naturreservatet er på 1054 dekar, hvorav 1020 dekar sjøareal. Området er vernet for å bevare den viktigste delen av det eneste gjenværende våtmarksområdet langs Vefsnfjorden.

## Referanser
Petar II av Jugoslavia

**Petar II av Jugoslavia** (serbisk: *Petar Karađorđević II / Краљ Петар II Карађорђевић*) (født 6. september 1923 i Beograd i Jugoslavia, død 3. november 1970 i Denver i Colorado i USA) var Kongeriket Jugoslavias siste konge. Han regjerte fra 1941 da han ble gitt makten etter et militærkupp av hærgeneral Dušan Simović. Han var da bare 17 år gammel. Han mistet makten til kommunistene etter andre verdenskrig. Han giftet seg med prinsesse Alexandra av Hellas og fikk med henne kronprins Aleksandar.

## Referanser


## Eksterne lenker
*
Mina Tander

**Mina Tander** (født 4. desember 1978 i Köln) er en tysk skuespiller.

Hun er av afghansk og tysk opprinnelse, og vokste opp i Köln med moren etter at faren døde da hun var seks år. Hun bor idag i Berlin.

## Referanser


## Eksterne lenker
* 
*  Mina Tanders Agentur
* Mina Tander beim Filmportal des Deutschen Filminstitut – DIF e.V., Frankfurt am Main
Dypen naturreservat

**Dypen naturreservat** ligger i Saltdal kommune i Nordland. Naturreservatet ligger på østsiden av Lønselva, i området øst for Lønsdal stasjon. Det har et areal på 6855 dekar. Området er vernet for å bevare en relativt lite påvirket furuforekomst. Området har tidligere vært del av Saltfjellet landskapsvernområde, men det har senere fått utvidet vern som naturreservat.

## Referanser
Skogfrueslekta

* rød skogfrue (*C. rubra*)
* hvit skogfrue (*C. longifolia*)

**Skogfrueslekta** *Cephalanthera* er en slekt i orkidéfamilien (marihandfamilien). I Norge omfatter den to arter, rød skogfrue (*C. rubra*, med utbredelse på nedre Østlandet) og hvit skogfrue (*C. longifolia*, med utbredelse langs norskekysten). Artene i slekta karakteriseres av høyreiste planter med lange blader og store, vakre blomster. I Sør-Sverige finnes en nær slektning, stor skogfrue (*C. damasomium*).

## Eksterne lenker
*
Slaget ved Briar Creek

**Slaget ved Briar Creek** var et slag i den amerikanske uavhengighetskrigen. Det fant sted den 3. mars 1779 nær Savannah River i Georgia.

Etter en seier i slaget ved Kettle Creek mot lojalist–kommandanten oberst James Boyd, var patrioter fra Nord-Carolina under general John Ashe i hælene på den britiske obersten Archibald Campbell og hans styrker som trakk seg tilbake fra Augusta, Georgia etter at de oppdaget styrkene fra North Carolina. En planlagt operasjon i Wrightsville, Georgia førte til at noen av Boyds menn ble tatt da Campbell ikke dukket opp uten å informere Boyd. Mens Ashes styrker var på fremmarsj, ble derimot Campbell forsterket med menn fra Savannah, Georgia under ledelsen av Augustine Provost. Sammen var de britiske styrkene på rundt 2&nbsp;300 menn.

Ashes patrioter ble tatt på senga mens de lå i leir nær Briar Creek og Savannah River av soldater og milits bestående av lojalister. Patriotene fra North Carolina, sammen med Ashe, flyktet fra slagmarken. Bare oberst Samuel Elbert og hans milits fra Georgia ble værende. Undertallige og overmannet forsvarte mennene leiren til nesten alle var døde. Hendelsene som startet sent på ettermiddagen tok slutt da solen gikk ned og opprørsstyrkene led et ydmykende nederlag. Nesten 400 patrioter ble drept eller tatt til fange, mens lojalistene bare mistet fem menn.

## Eksterne lenker
*
The Scarecrows

**The Scarecrows** er et norsk countryrock-band med opprinnelse i Trondheim. Musikkstilen er beskrevet som americana-inspirert.

Bandet består av Bjørn Grønvik (vokal, gitar og munnspill), Svein Grostad (gitar og mandolin), Geir Tranø (slagverk) og Ove Røen (kontrabass). Bandets opprinnelige besetning inklusive Bjørn Grønvik var: Svein Grostad (gitar, banjo, mandolin, fiolin og lap steel), Magne Morken (slagverk), Erik (bassgitar) samt Dagfinn Leinum (gitar). Tommy Folstadli spilte trommer i bandet i 2004 og medvirker på EP`en Backfire.

Gruppen ble dannet omkring 1994 og deres første album, *Waiting For A Wonder*, ble gitt ut året etter.
Gode kritikker til tross ble ikke albumet en suksess. Et nytt album ble gitt ut i 1997 med navnet *Scarecrows*. Heller ikke dette albumet solgte så bra, til tross for at det vanket 5'ere i *[[Dagbladet]]* og *[[Adresseavisen|Adressa]]*. I 2000 gav bandet ut sitt tredje album, *Crowman*. 

Etter å ha turnert og spilt på de fleste country- og rockfestivaler siden utgivelsen av *Crowman*, gikk bandet igjen i studio for å spille inn albumet *Rattlesnake Law*. Dette albumet fikk glimrende kritikker i både *Adressa*, *Dagbladet* og *[[VG]]*. 

EP-en "Backfire" ble produsert i 2004 og ble distribuert til plateselskaper og radioer både i Norge og i utlandet.

Våren 2009 spilte bandet inn tre nye låter som finnes tilgjengelig på bandets hjemmeside. En av disse, «Cookie jar», var svært populær blant musikkmedarbeiderne i NRK Trøndelag og ble mye spilt på radio denne våren.

Crowmen er Bjørn Grønviks nye prosjekt. Med Offentlig debut i Langfjæran som supportband for Levi Henriksen den 11. august 2018.

## Diskografi
;Album
* *Waiting for a Wonder* (1995) egenutgitt, 11 spor
* *Scarecrows* (1997) egenutgitt, 13 spor
* *Crowman* (2000) egenutgitt, 15 spor
* *Rattlesnake Law* (2003) 11 spor
;Singler
* *Sleeping in the Shadow* (2000)
* *Backfire* (2004)
* *Cookie Jar/White Water Run/The Road You Go Dow* (promo 2009)

## Eksterne lenker
* 
*
David Martin (fotballspiller)

**David Edward Martin** (født 1986) er en engelsk fotballspiller som spiller for .

## Klubbfotball
### Liverpool
Han ble hentet til  i januar 2006 fra . Han har etablert seg som keeper på reservelaget til  og har holdt nullen i 10 av 15 kamper. Martin var en ubrukt reserve i Liverpool sin ligacup-kamp mot Reading FC 25. oktober 2006. Han er inkludert i s Mesterligatropp i 2006/07-sesongen og har fått trøye nummer 40.

#### Accrington Stanley
Martin ble signert av Accrington Stanley på en måneds langt lån 23. februar 2007. Men kun 5 minutter ute i sin debut for klubben, fikk Martin en ankelskade, som satte han utenfor resten av sine låneperiode og han returnerte derfor til Liverpool. Han vendte imidlertid tilbake til Accrington Stanley på lån igjen for resten av sesongen 2006/2007 etter å ha kommet seg fra skaden.

#### Leicester City
Martin gikk i august 2008 på et seks måneder langt utlån til Leicester City, der blir han lagkamerat med bl.a Jack Hobbs, også på utlån fra Liverpool. I en kamp 14. februar 2009 fikk Martin en ribbensskade.

## Landslagsspill
Han har alderbestemte landskamper på alle nivåer for England fra U16 til U20.

## Trivia
Han er sønnen til tidligere  spiller, Alvin Martin.

Som ungdomsspiller for Tottenham Hotspur spilte Martin som forsvarer.

## Referanser


## Eksterne lenker
* 
*  Liverpool FC profile
*  Liverpool.no om Martin
*  Profile at LFCHistory.net
Klara Ku

**Klara Ku** (eng. *Clarabelle Cow*) er en Disneyfigur i «Museuniverset». 

Hun var i begynnelsen bare ei gårdsku uten mennesklige egenskaper, noe hun etterhvert utviklet. Dette som gjorde henne til en viktigere person i Disneys museunivers enn det ei gårdsku ville ha vært.

## Opptreden
Klara debuterte for første gang i en film før karakteren Mikke Mus ble skapt. Filmen het *Alice on the Farm* og var en av Alice Comedies-filmene som Walt Disney var med på å skape før har fant opp Mikke Mus.

Klara Ku har stort sett bare opptrådt som en slags bakgrunnsfigur. Hun regnes som Minni Mus' beste venninne og er antydningsvis kjæreste med Klaus Knegg, selv om tegneseriene sjelden behandler denne romansen i noen som helst detalj. I noen tidlige Disney-filmer kan man finne at Langbein er litt forelsket i Klara, og det blir en slags kamp om å "vinne hennes gunst". Hun har ikke vært med i mange tegnefilmer etter de første tegnefilmene hun var med i ble laget. 

I noen tegneserier kan humoren gå på at Klara er stygg, noe hun imidlertid virker lite bevisst på selv (og ingen av vennene hennes sier det direkte til henne, selv om de kommer med bemerkninger seg i mellom). Klara skildres ofte som ikke spesielt intelligent, selv om hun kanskje er mer naiv enn direkte dum.

I Amerika har ikke Klara hatt spesielt stor popularitet, i motsetning til Langbein, Mikke Mus og Donald Duck! Derimot har Klara blitt veldig populær i Italia, som har henne med i mange pocket-historier, som det for det meste er italienske tegnere som står for.

## Eksterne lenker
* 
* Klarabella Kuh Duckipedia
The Daily Telegraph

***The Daily Telegraph*** ble opprettet i 1855 og er en av de to siste britiske avisene i storformat, ved siden av *The Financial Times*. *The Daily Telegraphs* søsterutgave, *The Sunday Telegraph* ble grunnlagt i 1961. I november 2005 var *The Daily Telegraph* Storbritannias bestselgende avis i storformat, med et daglig salg på 904&nbsp;955, sammenlignet med 692&nbsp;581 for *[[The Times]]*, 261&nbsp;193 for *The Independent* og 378&nbsp;618 for *[[The Guardian]]*. Ifølge en leserundersøkelse i 2004 var 61&nbsp;% av avisens lesere tilhengere av det konservative partiet, i befolkningen som helhet var 31&nbsp;% tilhengere av partiet.

Avisen har vært så nært knyttet til det konservative partiet at den spøkefullt benevnes som «The Torygraph». Av avisens kjente skribenter kan nevnes Winston Churchill, da han deltok i felttoget i «North West Frontier Province» sendte han artikler til *The Daily Telegraph*. Før første verdenskrig gjorde avisen et berømt intervju med keiser Wilhelm II, som var sterkt negativt til Storbritannia.

## Nettavis
Nettavisen som er tilknyttet papirutgaven, er Telegraph.co.uk. Den inkluderer artikler fra papirutgavene til *The Daily Telegraph* og *The Sunday Telegraph*, samt «*breaking news*», «*features*», «*picture galleries*» og blogger.

Den ble kåret til «UK Consumer Website of the Year 2007»  av «the Association of Online Publishers».

Nettstedet blir ført tilsyn med av Edward Roussel, digital redaktør for eierselskapet, Telegraph Media Group, og Marcus Warren som redaktør. Øvrig redaksjonsstab omfatter blant annet Shane Richmond, Ian Douglas og Chei Amlani,

## Redaktører

* 1855-1873 : Thornton Leigh Hunt
* 1873-1888 : Edwin Arnold
* 1888-1923 : John le Sage
* 1923-1924 : Fred Miller
* 1924-1950 : Arthur Watson
* 1950-1964 : Colin Coote
* 1964-1974 : Maurice Green
* 1974-1986 : Bill Deedes
* 1986-1995 : Max Hastings 
* 1995-2003 : Charles Moore
* 2003-2005 : Martin Newland
* 2005-2007 : John Bryant
* 2007-2009 : William Lewis
* 2009-2013 : Tony Gallagher
* 2013-2014 : Jason Seiken
* 2014–dd   : Chris Evans

## Referanser


## Eksterne lenker
* 
* 
* Guardian om The Daily Telegraph (engelsk)
* BBC om The Daily Telegraph (engelsk)
Rødflangre

**Rødflangre** (*Epipactis atrorubens*) er en plante i orkidéfamilien (marihandfamilien).

## Utseende
Rødflangre er en slank og smekker orkidé, med ovale, mørkegrønne blader oppover stengelen. Måten bladene sitter på stengelen er helt spesiell hos flangrene, slik at en lett kan kjenne igjen til og med sterile flangreplanter.

Rødflangre blomstrer på seinsommeren, med mange blomster i en farge som spenner fra bleikrosa via rød til purpurrød og rødbrun (hver enkelt plante har sin fargetone på blomstene). Blomstene dufter forøvrig svært behagelig av vanilje og kakao. Rødflangre opptrer som regel i store mengder der den finnes.

## Forekomster i Norge
Rødflangre er en typisk orkidé i kalkfuruskoger, men den vokser også i andre habitat så lenge den har kalkrik grunn.

Planta finnes spredt over hele Norge, med et lite tyngdepunkt i Nordland. I vest og sør er det lite av den, i tillegg til at den har få forekomster i Hedmark. Rødflangre går helt nord til Nordkapp, og den finnes også ganske langt opp i fjellet.

Hverken rødflangre eller dens nære slektning bredflangre er sjeldne orkidéer, de er derfor ikke freda. Begge er i rødlistevurderingen 2021 regnet som livskraftige (LC).

## Referanser




## Eksterne lenker
*
Slaget ved Stono Ferry

**Slaget ved Stono Ferry** var en militæroperasjon som fant sted under den amerikanske uavhengighetskrigen. Det fant sted 20. juni 1779 i Sør-Carolina under britenes tilbaketrekning fra et avbrutt raid mot Charleston.
## Opptakt
Oberstløytnant John Maitland hadde fått ledelsen over den store baktroppen etterlatt av general Marc Prevost under tilbaketrekningen til Savannah. Et brohode ble etablert på den nordlige siden av et område nå kjent som New Cut Church Flats, dette skulle dekke Stono Ferry. Tre sterke fort ble bygget, omringet av hindringer og bemannet av «highlanders» og hessere. Det var at den amerikanske generalen Benjamin Lincoln valgte å lede sitt hovedangrep. William Moultrie ledet et mindre, sekundært forsøk mot øst, mot en liten gruppe britiske soldater mot Johns Island.

## Slaget
Lincoln satte ut sine styrker etter en marsj om natten på 13 km fra Ashley Ferry som ligger i dagens Drayton Hall. Umiddelbart etter at de ankom ved daggry, begynte de å få problemer med å komme seg gjennom de tette skogene. Amerikanerne rykket frem i to vinger. General Jethro Sumner ledet sin milits fra Carolinastatene til høyre med to kanoner, mens deres høyre flanke var dekket av et kompani av lett infanteri ledet av Marquis de Malmady. Den kontinentale armés styrker under general Isaac Huger utgjorde den venstre vingen. De hadde med seg fire kanoner. Med Huger var en gruppe lett infanteri under John Henderson, og det var disse troppene som kort tid før soloppgang først møtte fienden.

Slaget begynte godt for patriotene. De møtte de britiske stillingene med håndvåpen og kanoner i en times tid før de rykket frem mot hindringene. Av highlanderne stod to kompanier imot helt til bare elleve menn fremdeles holdt stand. En av hessernes bataljoner brøt til slutt sammen. Maitland omfordelte sine styrker i et forsøk på å stå imot den større trusselen som Hugers ving utgjorde. Hesserne samlet seg og gikk tilbake til kampene, og reservestyrker ble hentet over broa. Lincoln valgte dette øyeblikket til å beordre tilbaketrekning.
## Etterspill
Patriotenes tap var betydelige på rundt 150 døde og et betydelig antall savnede, særlig med tanke på varmen den dagen. Blant de døde var Andrew Jacksons bror Hugh som falt på grunn av varmen og utmattelse. De fleste av de «savnede» var desertører, britene hevdet at de ikke tok fanger i dette slaget. Huger var alvorlig såret. Britene mistet 150 offiserer og menn, men bare en var rapportert savnet.

Maitland hadde bestemt nesten en uke før slaget om å trekke seg tilbake, men han utsatte tilbaketrekningen på grunn av mangel på vanntransport. Den 23. juni begynte han til slutt å bevege seg mot Beaufort.

## Litteratur
* Mark M. Boatner III, *Landmarks of the American Revolution*, utgave fra 1992.
Måneformørkelse

En **måneformørkelse** er en formørkelse som oppstår når jorden går mellom solen og månen, og hindrer at sollyset når månens overflate. Dette kan skje opptil flere ganger i året. 

## Måneformørkelser 1995–2020

Listen omfatter ikke formørkelser der månen bare går inn i jordens halvskygge (penumbraen).

## Se også
* Solformørkelse
* Formørkelse
* :Kategori:Måneformørkelser

## Eksterne lenker
* Artikkel i Store norske leksikon
Eggum naturreservat

**Eggum naturreservat** ligger i Vestvågøy kommune i Nordland. Naturreservatet ligger vest for Eggum på Vestvågøya. Det har et areal på 1&nbsp;010 dekar, hvorav 381 dekar sjøareal. Området er vernet for å ivareta ei velutviklet rullesteinstrand og en svært godt utviklet randmorene.

## Referanser


## Eksterne lenker
* Miljøstatus: Eggum naturreservat
Tim de Cler

**Tim de Cler** (født 8. november 1978 i Leiden) er en nederlandsk tidligere fotballspiller.

De Cler spilte normalt sett venstreback. Han var en av s beste spillere, og var i mange år vært lenket til andre klubber. Bl.a var  til stede under AZs sesongoppkjøringskamp mot . I mange år nektet både Co Adriaanse og Louis van Gaal å selge ham, noe De Cler selv var tilfreds med. 

De Cler ble landslagsspiller i sen alder, men ble likevel tatt ut til  til VM i Tyskland i 2006.

## Spillerstatistikk

## Referanser


## Eksterne lenker
*
Liste over innsjøer i Hedmark

**Liste over innsjøer i Hedmark** er innsjøer større en én kvadratkilometer som helt eller delvis ligger innenfor grensene til Hedmark fylke.

}

|}

## Kilder
*
The Rise and Fall of an Olympic Village

***The Rise and Fall of an Olympic Village*** var Norges bidrag til Underholdningsfestivalen i Montreux i 1994, representert ved humortrioen KLM, som bestod av Trond Kirkvaag, Knut Lystad og Lars Mjøen. Regissør var Helge Lyngstad.

Dette innslaget handlet om hvordan det gikk til at Norge fikk OL, og de problemene det førte med seg.

## Eksterne lenker
*
Eidemsliene naturreservat

**Eidemsliene naturreservat** ligger i Vega kommune i Nordland. Naturreservatet ligger ved Eidem på øya Vega, og har et areal på 2920 dekar. Området er vernet for å sikre et natur- og plantegeografisk område som er enestående i Nordland. Furuskogen i området regnes som meget verneverdig, og ble foreslått vernet av Helgeland Skogselskap alt i 1911.

## Referanser


## Eksterne lenker
* Miljøstatus: Eidemsliene naturreservat
Knud Pedersen Hind

**Knud Pedersen Hind** (ca. 1664–1721) var rådmann i Kerteminde, Danmark, på begynnelsen av 1700-tallet. Han var tipp-tipp-oldefar til Henrik Ibsen.

Hind giftet seg i november 1692 i Kerteminde med Anna Margrethe Holm. Paret slo seg ned i Odense, men da Anna Margrethes far døde i 1693, flyttet paret tilbake til Kerteminde, hvor Hind også hadde sin mor og stefar boende. I mai 1705 ble han utnevnt til rådmann i samme by. 

## Stridbar natur
Hind var av en stridbar natur, og den lokale rettsbok fra 1710 vrimler av gjeldssaker mot ham. I en klage fra borgere til stiftsamtmannen karakteriseres han som *Urolig, proceslysten, rasende og gal, løber i bar skjorte op og ned ad Gaden, lader sig skælde for Løgner og Meneder, er tyrannisk mod Hustru og Folk inden Døre*.

I 1710 ble Hind suspendert som rådmann, men Fynbo Landsting opphevet to år senere suspensjonen ved dom. Hans økonomiske situasjon forbedret seg ikke, og i 1715 ble eiendommen i Langegade solgt på tvangsauksjon. Hind døde den 20. mars 1721, og ble begravet i Sankt Laurentii i Kerteminde. På gravstenen omtales han som *erlig, agtbare oc welviis*.

Enken overlevet ham med 29 år. Hun flyttet til sin datter Catharina i Skien i Norge, og døde der i 1750, 81 år gammel. 

Parets sønn, Anders, droppet etternavnet Hind til fordel for morens Holm. Han ble skipper og bosatte seg i Odense.

## Referanser


## Litteratur
* T. Plesner: *[[Skien]]s-Slegterne [[Plesner]] – Myhre – Stub – [[Henrik Ibsen|Ibsen]], Munk*, Kristiania 1917
Eikeland naturreservat

**Eikeland naturreservat** ligger i Andøy kommune i Nordland. Naturreservatet består av et myrområde ved Buksnesfjorden på Hinnøya. Området har et areal på 9100 dekar, hvorav 1400 dekar vannareal. Området er vernet for å bevare et område med interessante myrtyper og et variert planteliv, og for å sikre en lokalitet med elveperlemusling.

I tilknytning til Eikeland naturreservat ligger Eikefjelldalen landskapsvernområde. Både naturreservatet og landskapsvernområdet ble vernet i 1983.

## Referanser
Elsfjorden naturreservat

**Elsfjorden naturreservat** ligger på vestsiden av Elsfjorden i Vefsn og Hemnes kommuner i Nordland. Naturreservatet er på 11 150 dekar. Området er vernet for å bevare et tilnærmet urørt skogområde som økosystem med alt naturlig plante- og dyreliv.

## Referanser


## Eksterne lenker
* Miljøstatus: Elsfjorden naturreservat
Eidvatnet naturreservat

**Eidvatnet naturreservat** ligger i Bindal kommune i Nordland. Naturreservatet omfatter nedbørfeltet rundt Eidvatnet. Det ble først vernet 31. august 2001 med et areal på , utvidet 22. juni 2018 til . Området er fredet for å bevare og sikre et område med boreal regnskog.

## Referanser


## Eksterne lenker
* Miljøstatus: Eidsvatnet naturreservat
Pausanias

**Pausanias** kan vise til
*Pausanias (general), spartansk general og regent i det 5. århundre f.Kr.
*Pausanias av Sparta, konge av Sparta fra 409 til 395 f.Kr.
*Pausanias (kongemorder), tjener/elsker som myrdet Filip II av Makedonia i 336 f.Kr.
*Pausanias (geograf), gresk geograf og forfatter i det 2. århundre f.Kr.
Liste over innsjøer i Telemark

**Liste over innsjøer i Telemark** er innsjøer og deler av innsjøer som ligger innenfor grensene til Telemark fylke. Dersom innsjøen ligger i flere kommuner er den kommunen som tilregnes størstedelen oppført først. 

Sjøene som listes bør oppfylle minst ett av følgende kriterier :
* Størrelse over en kvadratkilometer
* Er blant de aller største i sine respektive kommuner
* Tilhører Telemarkskanalen
* Har en kulturhistorisk betydning

}

|}

## Kilder
* 
* For sjøer i Fyresdal : Fyresdal.sportsfiske.nu
Liste over innsjøer i Buskerud

**Liste over innsjøer i Buskerud** er innsjøer som helt eller delvis ligger innenfor grensene til Buskerud fylke.

}

|}

## Eksterne lenker
* 

## Kilder
*
Lockheed P-38 Lightning

**Lockheed P-38 Lightning** var et amerikansk to-motors jagerfly.

Det fløy første gang 27. januar 1939 og var uten tvil det beste jagerflyet USA hadde i tjeneste da nasjonen ble trukket inn i den andre verdenskrig etter angrepet på Pearl Harbor 7. desember 1941.

## Varianter
;YP-38: En evalueringsserie bestående av 13 fly. To Allison V-1710-27/29 motorer på 1&nbsp;150 kh hver. Bestykningen besto av en 37&nbsp;mm kanon, to 7,62&nbsp;mm MG og to M2 Browning maskingevær.
;P-38: Første produksjonserie på 30 fly. Skiller seg fra YP-38 ved noe mer pansring og en bestykning på fire 12,7&nbsp;mm MG og en 37&nbsp;mm kanon.
;P-38D: Produksjonsserie på 36 fly. Videreutviklet med modifisert haleparti og selvtettende drivstofftanker.
;P-38E: Produksjonsserie på 210 fly. 37&nbsp;mm kanonen blir byttet ut med en Hispano 20 mm maskinkanon. Oppgradert hydraulikk og nye radiosett.
;P-38F: Produksjonsserie på 527 fly. De viktigste oppgraderingene er kraftigere motorer, to Allison V-1710-49/53 på 1&nbsp;325 hk hver, og stasjoner under vingene for opptil 2&nbsp;000&nbsp;lb med bomber eller ekstra drivstofftanker.
;P-38G: Produksonsserie på 1&nbsp;082 fly. Som P-38F, men med to Allison V-1710-51/55 på 1&nbsp;325 hk hver og modifisert radiosett.
;P-38H: Produksjonsserie på 601 fly. Kraftigere Allison V-1710-89/91 motorer på 1&nbsp;425 hk hver. Kan ta opptil 3&nbsp;200&nbsp;lb bomber eller ekstra drivstofftanker under vingene.
;P-38J: Produksjonsserie på 2&nbsp;970 fly. De viktigste endringene fra P-38H var skuddsikkert glass i vindskjermen og økt drivstoffkapasitet.
;P-38L: Produksjonsserie på tilsammen 3&nbsp;923 fly hvorav 113 var bygd av Vultee. Kraftigere motorer, to Allison V-1710-111/113 på 1&nbsp;600 hk hver, og provisjon for opptil 10 5-toms raketter under vingene.
;P-38M: Nattjager basert på P-38L med besetning på to mann og AN/APS-4 radar. 75 fly var planlagt konvertert fra eksisterende P-38L fly.

## Spesifikasjoner (P-38F)

## Referanser


## Litteratur
* Bodie, Warren M. The Lockheed P-38 Lightning: The Definitive Story of Lockheed's P-38 Fighter. Hayesville, North Carolina: Widewing Publications, 2001, 1991. ISBN 0-9629359-5-6.

## Eksterne lenker
* Wings Palette-fargelegging
Eni

**Eni S.p.A** er et internasjonalt oljeselskap med base i Italia. Datterselskapet Vår Energi ASA har siden 1964 vært engasjert i leteaktivitet i Norge og første produksjon kom i 1971 fra Ekofisk-feltet. Eni Norge er operatør på 13 letelisenser og lisenspartner i 40 andre andeler (august 2009). Total produksjon fra Norge var i september 2006 på rundt 150&nbsp;000 fat oljeekvivalenter per dag.
I 2008 ble Eni tildelt operatørskap på Goliatfeltet i Barentshavet.

## Referanser


## Eksterne lenker
* 
* Eni Norge
* Oljedirektoratets faktasider om Eni (Engelsk)
Hardeknut den første

**Hardeknut den første** eller **Knud Hardegon** var en sannsynlig historisk person som nevnes som konge i deler av Danmark. Hans sønn Gorm den gamle betraktes som Danmarks første offisielle konge. 

På 890-tallet var Danmark besatt av svensker og kong Helge var forvist av Olav den frøkne som grunnla Olavætten i Danmark. I henhold til Adam av Bremen som fikk fortalt den danske historien av kong Svein Estridsson tok Olav og to eller flere av hans sønner Danmark «ved våpen og vold». Da Olav døde skal to av sønnene hans ha styrt som samkonger, og deretter, rundt 915, ble Sigtrygg Gnupasson konge.

Ved Sigtryggs død kommer Hardeknut på banen. Hardeknut var kanskje født en gang på 880-tallet og var sønnen til en ellers ukjent Svein (Sweyn) og har blitt beskrevet som sønnesønn (eller adoptert sønnesønn) av en delvis mytisk høvding ved navn Sigurd Orm-i-auga, en av sønnene til sagnkongen Ragnar Lodbrok. Dette kan ikke verifiseres og tilhører derfor legendene. Adam av Bremen forteller at Hardeknut kom fra «Northmannia», altså «nordboernes land», noe som kan bety Norge eller mer sannsynlig Normandie.

Hardeknut må ha vært en voksen mann med et visst rykte da han kom til Danmark rundt 916, og i henhold Adam og hans kilde (Svein Estridsson) fikk Hardeknut øyeblikkelig avsatt den unge kongen Sigtrygg. Dette skjedde i «de siste dagene til erkebiskop Hoger», sier Adam, og Hoger vet vi døde i 917. Hardeknut styrte som konge i bortimot 30 år uten å bli utfordret, og mens noen historikere støtter seg til en noe tvilsom enkeltkilde, De saksiske krøniker av Widukind, til å identifisere at Sigtryggs far Gnupa fortsatt var konge i 934 da danene hadde tvist med den tyske konge Henrik I av Tyskland, kan det være liten tvil om at kongen som ble tvunget til å betale skatt til den tyske herskeren var Hardeknut.  

I 948 utpekte erkebiskopen av Bremen tre biskoper for Danmark, og det betyr sannsynligvis et skifte på den danske kongstronen. Hardeknut er vanligvis blitt portrettert som en konge som enten var likegyldig eller fiendtlig overfor kristendommen, og selv om det siste kan være kirkens fortolkning, tyder det på som om en ny og mer tolerant konge kom til makten rundt 947 eller 948.

Det er svært lite som kjennes til om Hardeknut, men Snorre Sturlason nevner ham som far til Gorm. Adam av Bremen nevner Hardeknut i to linjer. Man vet at det var en dansk konge med navnet Gorm (*Guthrum II*) som var konge fra 902 til 918 i East Anglia og som godt kan ha vært sønn av Hardicnut (*Guthfrith/Canute/Guthred*), som var konge av East Anglia fra ca. 881 til 895 (eller 896). Begge kongene er omtalt i *Den gammelengelske krønike*, som Adam av Bremen nevner som kilde.

## Referanser
Sopwith Schneider

**Sopwith Schneider** var et jagerfly basert på sjøflyet **Tabloid** som vant Schneidertroféet i 1914, derav navnet. Flyet ble bygget av Sopwith Aviation Company, og man antar at det totalt ble bygget 136 fly fra november 1914. Flyet var i tjeneste frem til slutten av 1916. Det var utstyrt med en 9-sylindret Gnome Monosoupape motor på 100 hk og hadde en bestykning bestående av ett 7,7&nbsp;mm maskingevær.

## Spesifikasjoner
* Topphastighet: 143&nbsp;km/t
* Vekt (lastet): 694&nbsp;kg
* Vingespenn   : 7,82 m
* Lengde       : 6,90 m
* Høyde        : 2,97 m
Sopwith Baby

**Sopwith Baby** var et jagerfly som var utstyrt med flottører. Flyet ble bygget av Sopwith Aviation Company og var basert på jagerflyet Sopwith Schneider. Den største forskjellen var den nye motoren, en 9-sylindret Clerget 9A stjernemotor på 110 hk. Sopwith Baby kunne også utstyres med ekstra maskingeværer, bomber, og i minst ett tilfelle, med raketter.

De fleste Sopwith Baby ble produsert av Blackburn Aircraft Company, i alt 195 fly, og de siste 105 av disse ble utstyrt med den kraftigere Clerget 9B på 130 hk.

Marinens flyvevåben i Norge kjøpte i 1917 10 Sopwith Baby fra Storbritannia, og 7 fly ble også bygget ved Marinens flyfabrikk i Horten. Marinens flyvåpen faset flytypen ut i 1930.

## Spesifikasjoner

## Eksterne lenker

* Artikkel om Karljohansvern jagerflybase som blant annet omhandler Sopwith Baby i norsk tjeneste
* Sopwith Baby i norsk tjeneste
141 (tall)

**141** (*ett hundre og førtien*) er det naturlige tallet som kommer etter 140 og kommer før 142.

141 er et oddetall.

141 er CXLI i romertall.
Limestone County (Alabama)

**Limestone County** er et fylke i den amerikanske delstaten Alabama. Det ligger nord i staten og grenser mot Madison County i øst, Morgan County i sørøst, Lawrence County i sørvest og mot Lauderdale County i vest. Det har også grense mot delstaten Tennessee i nord.

Limestone Countys totale areal er  km² hvorav 101 km² er vann. I 2000 hadde fylket  innbyggere og administrasjonssenteret ligger i byen Athens. Fylket ble etablert i 1818.

## Eksterne lenker
*
Lenins fredspris

**Lenins fredspris**, opprinnelig **Stalins fredspris**, kjent som **Stalinprisen**, var en pris som ble utdelt av Sovjetunionen fra 1949 til 1990.

Prisen ble innstiftet 21. desember 1949 av Josef Stalin (formelt gjennom et dekret fra presidiet i Det øverste sovjet) som *Den internasjonale Stalinprisen «for å styrke freden mellom nasjonene»*. Prisen ble gjerne omtalt som *Stalins fredspris* eller *Stalinprisen*. Den ble opprettet til ære for Stalins 70-årsdag, og var ment som et slags stalinistisk alternativ til Nobels fredspris. Selv om prisen var til ære for Stalins 70-årsdag, ble den opprettet etter at Stalin hadde fylt 71 år (18. desember samme år). Prisen ble utdelt til flere mottagere hvert år og ble bare gitt til utlendinger. Prismedaljen hadde et portrett av Josef Stalin.

I forbindelse med avstaliniseringen fikk prisen fra og med 1957 det offisielle navnet *Den internasjonale Leninprisen «for å styrke freden mellom nasjonene»* (russisk Международная Ленинская премия «За укрепление мира между народами»). Tidligere prisvinnere ble oppfordret til å sende sine prismedaljer tilbake og få dem byttet i medaljer uten Stalins navn og portrett.

Den norske presten Ragnar Forbech mottok prisen mens den fremdeles het Stalinprisen, noe som ble møtt med kraftig fordømmelse i Norge.

## Mottakere av Stalins fredspris/Lenins fredspris (ufullstendig)

### Stalins fredspris
*Halldór Laxness (1949)
*Jorge Amado (1949)
*Liu Baiyu (1950)
*Pablo Picasso (1950)
*Frédéric Joliot-Curie (1951)
*Anna Seghers (1951)
*Hewlett Johnson (1951)
*Song Qingling (宋庆龄; kalt *Madame Sun Yat-sen*) (1951)
*Martin Andersen Nexø  
*James Gareth Endicott (1953)
*Eliza Branco (1953)
*Johannes Becher  (1953)
*Saifuddin Kitchlew (1953)
*Ilja Ehrenburg  (1953)
*Yves Farge   (1953)
*Pablo Neruda (1953)
*Paul Robeson (1953) 
*John Desmond Bernal (1953)    
*Mihail Sadoveanu
*Leon Kruczkowski (1953) 
*Nina Vasilevna Popova (1953) 
*Andrea Andreen (1953) 
*Isabelle Blume (1953) 
*Andrew Gaggiero (1953) 
*Sir Sahib-singh Sokhey (1953) 
*Howard Fast  (1953) 
*Leon Kruczkowski (1953) 
*Saifuddin Kitchlew (1954)
*Bertolt Brecht (1954)
*Joseph Wirth (1954)
*Felix Iversen (1954)
*Ragnar Forbech (1955)

### Lenins fredspris

*Danilo Dolci (1958)
*W.E.B. DuBois (1959)
*Cyrus Eaton (1960)
*Fidel Castro (1961)
*Jorge Amado (1962)
*Faiz Ahmed Faiz (1962) 
*Nelson Mandela (1962) Tildelt i 1962, men utdelt i 2002.
*Kwame Nkrumah (1962)
*Olga Poblete de Espinosa (1962)
*István Dobi (1962)
*Manolis Glezos (1963)
*Oscar Niemeyer (1963)
*Dolores Ibárruri  (1964) 
*Miguel Ángel Asturias (1966)
*Linus Pauling (1967)
*Jean Effel (april 1968)
*Rockwell Kent
*Ludvík Svoboda (1970)
*Carlton Goodlett (1970)
*Eric Henry Stoneley Burhop (1972)
*Kamal Jumblatt (1972)
*Sam Nujoma (1973)
*Seán MacBride (1977)  
*Giannis Ritsos (1977)
*Angela Davis (1979)
*Urho Kekkonen (1979)
*Mahmoud Darwish (1983)
*Mikis Theodorakis (1983)
*Harilaos Florakis (1984)
*Dorothy Hodgkin (1987)
*Valerie Goulding
Morgan County (Alabama)

**Morgan County** er et fylke i den amerikanske delstaten Alabama. Det ligger i de nordlige delene av staten og grenser mot Madison County i nordøst, Marshall County i øst, Cullman County i sør, Lawrence County i vest og mot Limestone County i nordvest.

Morgan Countys totale areal er 1&nbsp;552 km² hvorav 44 km² er vann. I 2000 hadde fylket 111&nbsp;064 innbyggere og administrasjonssenteret ligger i byen Decatur som også er fylkets største by. 

Fylket ble etablert i 1818 og fikk sitt nåværende navn i 1821 og er oppkalt etter Daniel Morgan som var general under amerikanske uavhengighetskrigen.

## Eksterne lenker
*
Lawrence County (Alabama)

**Lawrence County** er et fylke i den amerikanske delstaten Alabama. Det ligger nordvest i staten og grenser mot Limestone County i nordøst, Morgan County i øst, Cullman County i sørøst, Winston County i sør, Franklin County og Colbert County i vest og mot Lauderdale County i nordvest.

Lawrence Countys totale areal er 1&nbsp;860 km² hvorav 64 km² er vann. I 2000 hadde fylket 34&nbsp;803 innbyggere og administrasjonssenteret ligger i byen Moulton. 

Fylket ble etablert i 1818 og har fått sitt navn etter J. Lawrence som var kaptein i amerikanske marinen.

## Eksterne lenker
*
Manasse (stamfar)

**Manasse** var ifølge den hebraiske Bibelen (det gamle testamente) sønn av Josef og sønnesønn av Jakob.

Han og hans bror Efraim ble tatt opp sammen med Jakobs sønner som velsignede personer som skulle bli forfedre til Israels stammer. (Det eksisterte derfor ingen «Josefs stamme».) Manasses stamme fikk territorier på begge sider av Jordanelven.

## Referanser


## Eksterne lenker
*
Manasse av Juda

**Manasse** (hebraisk: , *Mənašé*; ca. 696–641 f.Kr.) var konge av kongedømmet Judea. Han var den en eneste av sønn av Hiskia av Juda og hans hustru Hefsiba og bare tolv år da han kom på tronen og styrte i 55 år. Han er av en av de mange kongene etter Salomo som ble fordømt under den faste frasen «Manasse gjorde det som var ondt i Herrens øyne». Bibelforskeren William F. Albright har datert hans styre til 687–642 f.Kr., mens Edwin Thiele har konkludert at han begynte sitt styre som samkonge med sin far (til tross for sin unge alder) i tiden 697/696 f.Kr., enestyre fra 687/686 f.Kr. og fortsatt helt til sin død i 643/642 f.Kr.

Den bibelske redegjørelse om Manasse er funnet i *[[Andre Kongebok]]* 21:1–18 og i *[[Andre Krønikebok]]* 32:33–33:20. Han er også omtalt i *[[Jeremias bok]]* 15:4.

Manasse var den første konge av Judea som ikke var samtidig med den nordlige kongedømmet Israel, som hadde blitt erobret og ødelagt av assyrerne en gang rundt 720 f.Kr., og det meste av befolkningen ble ført bort i fangenskap i Babylon. Ifølge Bibelen gjeninnførte Manasse flerguderi ved å akseptere at det var flere guder, og tilbakestilte flere av de religiøse endringene som hans far Hiskia hadde innført. Manasse ofret sønnene sine på bål, drev med tegntydig, spådomskunster og trolldom, og han rådførte seg med åndemanere og spåmenn. Ifølge bibelen gjorde Manasse mye som "var ondt i Herrens øyne", og gjorde Gud rasende.

Han giftet seg med Mesjullemet, datter av Harus fra Jotba, og de fikk en sønn ved navn Amon, som ikke bare etterfulgte ham, men også videreførte tradisjonen med å gjøre det som var «ondt i Herrens øyne, slik hans far Manasse hadde gjort. Han fulgte i sin fars fotspor i ett og alt.».

Hiskia, Manasse og Amon er omtalt i genealogien til Jesus i *[[Evangeliet etter Matteus]]* i Det nye testamente.

På ett tidspunkt ble han ført bort som fange til Assyria. Under fangenskapet omvendte han seg til Gud, og deretter slapp han fri og forsøkte å bøte på det han hadde gjort. Hans navn er knyttet til det apokryfiske verket Manasses bønn som ikke er fra hans tid. Etter et styre på 55 år, det lengste av alle konger i Judea, døde Manasse en gang rundt 643 f.Kr. og ble «gravlagt i Ussa-hagen, som lå like ved hans slott», og i Davids by (Jerusalem) blant hans forfedre.

## Referanser


## Eksterne lenker
*
Cullman County

**Cullman County** er et fylke i den amerikanske delstaten Alabama. Det ligger i de nordlige delene av staten og grenser mot Morgan County i nord, Marshall County i nordøst, Blount County i øst, Walker County i sørvest, Winston County i vest og mot Lawrence County i nordvest.

Cullman Countys totale areal er 1 955 km² hvorav 42 km² er vann. I 2020&nbsp;hadde fylket  innbyggere og administrasjonssenteret ligger i byen Cullman. 

Fylket ble etablert i 1877 og har fått sitt navn etter oberst John G. Cullmann.

## Eksterne lenker
*
Winston County (Alabama)

**Winston County** er et fylke i den amerikanske delstaten Alabama. Det ligger i de nordlige delene av staten og grenser mot Lawrence County i nord, Cullman County i øst, Walker County i sør, Marion County i vest og mot Franklin County i nordvest.

Winston Countys totale areal er 1&nbsp;637 km² hvorav 45 km² er vann. I 2000 hadde fylket 24&nbsp;843 innbyggere. Administrasjonssenteret ligger i byen Double Springs. 

Fylket ble etablert i 1850 og fikk sitt nåværende navn i 1858 og er oppkalt etter guvernør John A. Winston. Under amerikanske borgerkrigen nekte fylket å melde seg inn i Amerikas konfødererte stater og utropte seg selv som republikken Winston.

## Eksterne lenker
*
Marshall County (Alabama)

**Marshall County** er et fylke i den amerikanske delstaten Alabama. Det ligger nordøst i staten og grenser mot Jackson County i nordøst, DeKalb County i øst, Etowah County i sørøst, Blount County i sør, Cullman County i sørvest, Morgan County i vest og mot Madison County i nordvest.

Marshall Countys totale areal er 1&nbsp;614 km² hvorav 145 km² er vann. I 2000 hadde fylket 82&nbsp;231 innbyggere og administrasjonssenteret ligger i byen Guntersville. 

Fylket ble etablert i 1836 og har fått sitt navn etter høyesterettsjustitiarius John Marshall.

## Eksterne lenker
*